Blusu kārta - Vikipēdija

# Blusu kārta

### Vikipēdijas raksts

Blusa (Elektronmikroskopijas attēls)

Blusas (Siphonaptera syn. Aphaniptera) ir sīki bezspārnaini kukaiņi (ķermeņa izmērs 0,75 - 5mm). Tās ir siltasiņu dzīvnieku (zīdītāju un putnu) ektoparazīti – asinssūcēji. Tām ir dūrēja-sūcēja tipa žokļu aparāts; pēc uzbūves un funkcijas tas atgādina posmsnuķaiņu žokļu aparātu: tāpat kā posmsnuķaiņiem dūrēja un sūcēja aparātu veido sarveida apakšžokļu pāris; dūrēja aparāts ir augšlūpa, bet apakšlūpa ar taustiem noder par maksti, kurā novietojas dūrēja-sūcēja aparāts. Visi trīs kāju pāri ir diezgan gari; sevišķi attīstītas ir gūžas un pēdas. Lēcienā, acīm redzot, galvenā nozīme ir pakaļkājām, tās ir sevišķi garas. Spārnu blusām nav.

Blusas kāpurs

Blusas kāpurs ir pagarš bezkāju tārpiņš ar gariem sariem un pāris īsām cerkām, ar kurām kāpurs pārvietojas. Kāpurs pārtiek no trūdošām dzīvnieku valsts atliekām. Tam ir vāji attīstīts grauzēja tipa žokļu aparāts. Pirms iekūņošanās kāpurs izveido ap sevi kokonu. Cilvēka blusas – Pulex irritans labvēlīgos apstākļos attīstās 2—4 nedēļās, bet attīstība var stipri ieilgt (kūniņa attīstās apmēram 220 dienās). Blusas pārtiek galvenokārt no zīdītāju, retāk no putnu asinīm. Blusu sugas bieži ir saistītas ar noteiktu saimnieka sugu, tomēr pāriet arī uz citām sugām. Blusas barojas periodiski: īsāku vai garāku laiku. Ilgstoša barošanās pāriet pastāvīgā ektoparazītismā. Blusas, kas īslaicīgi barojas, dzīvo saimnieka ligzdā, bet tās, kas barojas ilgstoši, dzīvo uz atklāto ainavu dzīvniekiem, piemēram, nagaiņiem. No sava specifiskā saimnieka blusas, izmantojot gadījumu, viegli pāriet uz citiem dzīvniekiem, kas cieši saskaras ar saimnieku. Tāda pāriešana no viena saimnieka uz otru sekmē plašu to slimību izplatību, kuras pārnēsā blusas; blusas ir mēra galvenās pārnesējas, piemēram, mēri pārnes grauzēju parazīts blusa Xenopsylla cheopis: mēra baktērijas, ko blusa iesūc līdz ar asinīm zarnu traktā, tur ne tikai neaiziet bojā, bet pat vairojas. Baktērijas iekļūst saimnieka brūcē, blusai barojoties.

## [izmainīt šo sadaļu] Blusu pētījumi Latvijā

Ņemot vērā blusas, kā slimību izplatītājas, tās tika petītas ZA Bioloģijas institūtā (I. Lapiņa, kopš 1954. gada), kā arī Republikāniskajā sanitāri epidemioloģiskajā laboratorijā (A. Grīnbergs).

## [izmainīt šo sadaļu] Blusu kārtas klasifikācija

Blusu kārtā ir virs 1500 sugu kuras iedalās 16 dzimtās. Latvijā ir zināmas 39 sugas no 5 dzimtām un 16 ģintīm. Iespējams, ka pie mums varētu atrast līdz 50 sugam.

- kārta: Siphonaptera (blusas)
  - virsdzimta: Pulicoidea
    - dzimta: Tungidae
    - dzimta: Pulicidae

- - virsdzimta: Ceratophylloidea
    - dzimta: Rhopalopsyllidae
    - dzimta: Malacopsyllidae
    - dzimta: Vermipsyllidae
    - dzimta: Hystrichopsyllidae
    - dzimta: Coptopsyllidae
    - dzimta: Pygiopsyllidae
    - dzimta: Stephanocircidae
    - dzimta: Macropsyllidae
    - dzimta: Xyphiopsyllidae
    - dzimta: Ancistropsyllidae
    - dzimta: Chimaeropsyllidae
    - dzimta: Ischnopsyllidae (sikspārņblusas)
    - dzimta: Leptopsyllidae
    - dzimta: Ceratopsyllidae

## [izmainīt šo sadaļu] Ārējās saites

- Blusas.
- Latvijas blusu saraksts.

Saturs iegūts no "http://lv.wikipedia.org../../../b/l/u/Blusu_k%C4%81rta.html"

Kategorija: Kukaiņi

##### Views

- Raksts
- Diskusija
- Pašreizējā versija

##### Meklēt

##### Citās valodās

- العربية
- Català
- Dansk
- Deutsch
- English
- Español
- Suomi
- Français
- Galego
- עברית
- Ido
- Italiano
- 日本語
- Lietuvių
- Nederlands
- ‪Norsk (bokmål)‬
- Polski
- Português
- Runa Simi
- Simple English
- Svenska
- 中文